Document ID: /roh_data/filtered/fineweb-2-filterrobots_roh.jsonl.gz/46726

Avant tschintg onns ha Adrian Hauser gì l’idea d’inventar in'ura en furma da text en differents linguatgs. E cun quai ch'igl è il pli logic da leger ina frasa en furma lineara, èsi stà cler che la furma da l’ura è er lineara – in meter. La gronda sfida da la construcziun da l’object saja stà d’elavurar ils differents materials sco arom, PET ed atschal cromà uschia, ch'ils bustabs glischan a la fin in sper l’auter e betg in sur l’auter. En tut ha la construcziun durà in onn e mez.
Punctualmain per la festa da giubileum da la Lia Rumantscha èn pronts trais prototips dal «Zeitmeter» en ils idioms puter, vallader e sursilvan.
RR actualitad 12:00